צבי שטולפר

צבי הרמן הירשל שטוֹלְפֶר (30 בנובמבר 1922 – 30 ביולי 1998) היה שחקן תיאטרון, במאי ומשורר ישראלי.

ביוגרפיה
שטולפר נולד ב-1922 בצ'רנוביץ שברומניה (כיום באוקראינה).

החל לעסוק בתיאטרון עוד במלחמת העולם השנייה, בתקופת כליאתו במחנה ההשמדה בוואפניארקה. שם כתב וביים מערכונים מחיי האסירים.

בוגר אוניברסיטת קאמפול-לונג במולדובה, בחוג לספרות ולאמנות. משסיים את לימודיו, הקים וניהל חוגי דרמה. אחר-כך הוזמן לבוקרשט, הצטרף לתיאטרון יידיש הממלכתי (1948–1959) והיה לאחד האמנים המובילים בתיאטרון הרומני.

שטולפר עלה לישראל ב-1961 יחד עם אשתו, השחקנית ליא קניג-שטולפר. בישראל היה שחקן ובמאי תיאטרון הבימה ותיאטרון היידיש במשך יותר משלושים שנה.

ב-1995 השתתף בסרט "זכרון דברים" בבימויו של עמוס גיתאי.

שטולפר נפטר ב-1998, בגיל 75, ממחלת הסרטן. נקבר בבית העלמין קריית שאול. הותיר אחריו את אשתו ליא קניג. השניים בחרו שלא להביא ילדים לעולם.

קישורים חיצוניים

הערות שוליים

שחקני תיאטרון ישראלים
עולים בשנות ה-1960
שחקני תיאטרון יידיש
יהודים בשואה: רומניה
ניצולי השואה
במאי תיאטרון יהודים
אישים הקבורים בבית הקברות קריית שאול
אל-הוריים ישראלים
ישראלים ילידי רומניה
ישראלים שנולדו ב-1922
ישראלים שנפטרו ב-1998